Шайбалы хоккей буйынса Канада йыйылма командаһы

**Шайбалы хоккей буйынса Канада йыйылма командаһы** — шайбалы хоккей буйынса халыҡ-ара турнирҙарҙа Канада исеменән сығыш яһаусы милли команда. Канада хоккей федерацияһы тарафынан идара ителә. Йыйылма команда 1920 йылдан алып Халыҡ-ара хоккей федерацияһы ағзаһы булып тора. Һуңғы йылдарҙа тулыһынса Милли хоккей лигаһы нан комплектлана. «Канада командаһы» тип 1972 йылдағы СССР — Канада суперсерияһынан һуң атала башлай һәм артабан йыш ҡулланыла.

Хоккей барлыҡҡа килгән ил командаһы булараҡ, Канада йыйылма командаһы халыҡ-ара сәхнәлә иң көслө командаларҙың береһе тип һанала, 2018 йылда Халыҡ-ара хоккей федерацияһы рейтингында беренсе урында тора. 1972 йылда СССР-Канада суперсерияһында, Канаданың 5 кубогының дүртәүһендә, Олимпия уйындарының туғыҙында һәм 28 донъя чемпионатында еңә. 16 тапҡыр Шпенглер кубогын һәм ике тапҡыр (2004 һәм 2016 йылдарҙа) Донъя кубогын яулай. Рәсәй, Швеция, Финляндия, Чехия һәм АҠШ йыйылма командалары менән бер рәттән иң көслө командаларҙың береһе булып тора.

## Тарихы
1920 йылдан 1963 йылға тиклем Канада йыйылма командаһын һәүәҫкәр клубтарҙың береһе, йышыраҡ Аллан Кубогын яулаусы йәки финалисы тәшкил итә. 1962 йылда Дэвид Бауэр Канада һәүәҫкәр хоккей ассоциацияһына бөтә Канада һәүәҫкәрҙәренән торған йыйылма хоккей командаһы йыйырға тәҡдим итә. Тәҡдим ҡабул ителә, һәм Британ Колумбияһы университеты команданың базаһына әйләнә. Яңы команданың беренсе ҙур турниры 1964 йылғы Олимпиада була, унда Канада дүртенсе урынды биләй. 1964 йылдан Канада йыйылма командаһы донъя чемпионатының 5 тапҡыр еңә һәм 2 Олимпия уйындары миҙалы яулай.

СССР халыҡ-ара хоккей аренаһына килгәнгә тиклем Канада тулыһынса халыҡ-ара хоккейҙа өҫтөнлөк итә. 1954 йылға тиклем Канада командаһы донъя чемпионатының 18 алтын миҙалының 15-ен яулай.

Әммә 1954 йылдан һуң канадалылар СССР командаһынан, шулай уҡ Чехословакия һәм Швеция йыйылма командаларынан йыш еңелә башлай.

1977 йылға тиклем профессиональ уйынсыларға Халыҡ-ара хоккей федерацияһы турнирҙарында ҡатнашыу тыйыла. СССР, Чехословакия һәм башҡа ҡайһы бер илдәрҙең хоккейсылары һәүәҫкәр тип һанал, әммә спорт уларҙың берҙән-бер шөғөлө була. Бындай хәл Канада хоккей федерацияһын оҡшамай һәм 1970 йылда ИИФХ составынан сыға. 1977 йылда, ИИФХ башлығы Гюнтер Сабецки һәм Канада һәм АҠШ хоккейсылары араһында һөйләшеүҙәрҙән һуң, профессионалдарға халыҡ-ара ярыштарҙа ҡатнашырға рөхсәт ителә, ә Канада кире инә. Шуға ҡарамаҫтан, Канада йыйылма командаһы бер тапҡыр ҙа донъя чемпионатына көслө состав йыя алмай, сөнки донъя чемпионаты Стэнли Кубогының плей-офф уйындары менән бер үк ваҡытта үткәрелә.

Донъяның иң көслө хоккейсылары ҡатнашлығындағы биш Олимпиаданың өсәүһендә — 2002, 2010, 2014 йылдарҙа Канада командаһы алтын яулай.

;Беркетелгән номерҙар
#  Марио Лемьё
#  Уэйн Гретцки

## Уңыштары

### Олимпия уйындары
Шулай уҡ 1920 һәм 1968 йылдар араһында хоккей буйынса Олимпия турнирҙары донъя чемпионаттары тип һанала.

### Донъя чемпионаттары
1920 һәм 1968 йылдар араһында хоккей буйынса Олимпия турнирҙары донъя чемпионаттары тип һанала, шулай итеп, хоккей буйынса 1920 йылғы Олимпия уйындарында хоккей буйынса беренсе донъя чемпионаты һанала. Донъя чемпионаты 1980, 1984 һәм 1988 йылдарҙа ҡышҡы Олимпия уйындары һәм 2020 йылда коронавирус пандемияһы арҡаһында үткәрелмәй..

### СССР йыйылма команда менән суперсериялар
* 1972 Канада (НХЛ) — СССР — **Еңеү**: 4-1-3
* 1974 Канада (ВХА) — СССР — Еңелеү: 1-3-4

### Канада Кубогы
*  1976 — **Еңеү**
*  1981 — **2-се урын**
*  1984 — **Еңеү**
*  1987 — **Еңеү**
*  1991 — **Еңеү**

### Донъя Кубогы
*  1996 — **2-се урын**
*  2004 — **Еңеү**
*  2016 — **Еңеү**

### Шпенглер кубогы
Шпенглер кубогында Канада йыйылма командаһы Европа клубтары командаларына ҡаршы көс һынаша Башта был турнирҙа Канада исеменән даими милли йыйылма команда сығыш яһай, әммә һуңыраҡ Европа лигаларында йәки Америка хоккей лигаһында сығыш яһаусы канадалыларҙан тора. Бөтәһе Канада йыйылма командаһы Шпенглер кубогын 16 тапҡыр яулай.

### Тренерҙар

## Формаһы

Файл:Canada national ice hockey team jerseys 1994 (WOG).png|Олимпия уйындары-1994
Файл:Canada national ice hockey team jerseys 1999-2001.png|Олимпия уйындары-1998
Файл:Canada national hockey team jerseys.png|2008-2014
Файл:Canada national hockey team jerseys - 2014 Winter Olympics.png|Олимпия уйындары-2014
Файл:Canada national hockey team jerseys 2015.png|Донъя чемпионаты-2015
Файл:Canadian national team jerseys 2016 (WCH).png|Донъя Кубогы-2016
Файл:Canada national ice hockey team jerseys 2018 (WOG).png|Олимпия уйындары-2018
Файл:Canada national ice hockey team jerseys 2022 (WOG).png|Олимпия уйындары-2022
Файл:Canada national ice hockey team jerseys 2022 IHWC.png|Донъя чемпионаты-2022


## Иҫкәрмәләр

## Һылтанмалар

* Мельцер, Билл NHL.com статья, посвящённая победе Канады на ЧМ 2007. Проверено 2008-09-02.
* Официальный сайт